Американците вече имат " проклетите ваксини " Американската агенция за контрол на храните и лекарствата ( FDA ) даде разрешение за използване на ваксината на Pfizer и BioNTech . Първите имунизации срещу коронавирус могат да бъдат направени още в следващите 24 часа . Когато през ноември германската фармацевтична фирма BioNTech и американският ѝ партньор Pfizer подадоха документи в Агенцията за контрол на храните и лекарствата FDA , те станаха първите западните производители , които кандидатстват за спешно одобрение на разработената от тях ваксина в САЩ . Това одобрение беше очаквано , след като независима комисия по ваксинациите към FDA го препоръча още в четвъртък вечерта . Агенцията за контрол на храните и лекарствата информира още във вторник , че класифицира ваксината като безопасна и ефективна . Одобрение под натиск ? Президентът на САЩ Доналд Тръмп обяви , че първите ваксинации ще бъдат направени " след по - малко от 24 часа " . В обръщение , публикувано в Туитър , Тръмп сподели , че доставката на ваксината " до всеки щат " вече е започнала . Тръмп представя резултата като успех на правителството си : САЩ били " първата държава в света " , която произвежда доказано безопасна и ефективна ваксина . Тази информация обаче не отговаря на истината , тъй като препаратът се произвежда и извън САЩ , а и успехът не е постигнат съвсем без външна намеса . Твърди се , че Белият дом настоятелно призовавал шефа на FDA Стивън Хан да одобри ваксината и дори го е заплашвал с уволнение . Самият шеф на FDA опроверга информацията и направи изявление , в което обясни , че агенцията е била само " насърчена " да обработи бързо заявката на Pfizer и BioNTech . Според " Ню Йорк Таймс " , одобрението така или иначе е трябвало да излезе половин ден по - късно . Самият Тръмп обаче вчера нарече FDA " голяма , стара , бавна костенурка " и настоя : " Дайте проклетите ваксини , д - р Хан ! ” . Борбата с вируса продължава САЩ е страната , която е най - силно засегната от коронавируса . В петък университетът " Джонс Хопкинс " отчете нов рекорд с почти 235 000 новозаразени в рамките денонощие , през което са починали почти 2600 души . В сряда броят на смъртните случаи за първи път надскочи 3000 . Бъдещият американски президент Джо Байдън определи големия брой жертви на коронавируса като " трагичен знак " . " Това са повече смъртни случаи за един ден , отколкото сме имали на 11 - и септември или в Пърл Харбър . " Малко след победата си на изборите Байдън представи 100 - дневен план за борба с пандемията . Част от плана включва осъществяването на поне 100 милиона имунизации в този период . Одобрението в ЕС още се очаква Същевременно Канада , Мексико , Бахрейн и Саудитска Арабия , наред с други държави , дадоха зелена светлина на ваксината . Тестовете потвърждават , че така наречената mRNA - ваксина на Pfizer и BioNTech има ефективност от около 95 процента , както бяха обявили и производителите . Европейската агенция по лекарствата ( Ema ) още не е дала разрешение за ползване на ваксината . В началото на декември британският регулаторен орган за фармацевтични продукти издаде спешно одобрение на препарата на BioNTech и Pfizer . Така Великобритания стана първата държава в света , която вкара ваксината в експлоатация .